Kamu bisa jelasin ke aku soal Ujak pandimi Covid-19 tahadap panyandang katawatasan diri dalam bahasa banjar?

Pandimi Covid-19 mambawa ujak nang ganal tahadap bubuhan panyandang katawatasan diri. Bubuhannya baisi patala risiku kamatian nang taganal. Di antara nang paling taujak adalah panyandang katawatasan diri pikiran, bubuhannya nang bagana di panyadia paharaguan, wan bibinian lawan katawatasan diri. Pandimi Covid-19 barasiku manambah morbiditas wan patala kamatian panyandang katawatasan diri marga katawatasan layanan paharaguan nang tasadia. Jumlah panyandang kacacatan dikikiraakan mangalami panambahan jua marga pandimi. Panyandang katawatasan diri nang tadiri atas panyandang cacat awak, pikiran, akal, atawa lima indra, sacara awam mahadapi kangalihan dalam mamakai layanan kawigasan, baisi kaparluan kawigasan nang taganal, mahadapi risiku kaparahan nang tatinggi, wan bahadapan lawan paaturan wan  ciciri awam nang dilalainakan (diskriminatif). Pandimi Covid-19 umpat mambangati kaadaan kabalainan ngini.

Panyandang katawatasan diri rancak jua jadi kurban kakarasan rumah tangga wan palicihan. Bubuhannya labih barisiku kahilangan gawian wan mahadapi kangalihan manamui tawas paangkutan gasan manjangkau tampat bagawinya wayah pandimi. Panyandang katawatasan diri kakanakan taganggu kagiatan balajarnya. Kakanakan lawan katawatasan diri mahadapi banyak kangalihan wayah balajar sacara daring, misalnya kangalihan mandapatakan tarapi awak wan okupasi wan kamasukan ka tiknulugi bantu.

Wayah pandimi Covid-19, risiku panyandang cacat gasan garing atawa maninggal ampat kali taganal daripada lain panyandang. Kada wastu marga kacacatannya, tagal jua marga kabijakan, padaharaan, wan paraktik kawigasan nang masih mengabaikan kebutuhan mereka.